CELEX: E2007P0503(02)
Language: mt
Date: 2007-02-16 00:00:00
Title: Azzjoni mressqa fis- 16 ta' Frar 2007 mill-Awtorità tas-Sorveljanza ta' l-EFTA kontra r-Renju tan-Norveġja (Il-Kawża E-2/07)

3.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 99/15
            
         Azzjoni mressqa fis-16 ta' Frar 2007 mill-Awtorità tas-Sorveljanza ta' l-EFTA kontra r-Renju tan-Norveġja
   (Il-Kawża E-2/07)
   (2007/C 99/15)
   Fis-16 ta' Frar 2007 tressqet azzjoni quddiem il-Qorti ta' l-EFTA kontra r-Renju tan-Norveġja mill-Awtorità tas-Sorveljanza ta' l-EFTA, irrappreżentata minn Niels Fenger, Arne T. Andersen u Lorna Young, li jaġixxu bħala Aġenti ta' l-Awtorità tas-Sorveljanza ta' l-EFTA, 35, Rue Belliard, B-1040, Brussell.
   Ir-rikorrent jitlob lill-Qorti ta' l-EFTA tiddikjara li:
   
               1.
            
            
               
                  Billi żamm fis-seħħ regoli fil-Lov av 28. juli 1949 nr. 26 om Statens Pensjonskasse dwar id-drittijiet tal-pensjoni akkumulati fuq perjodi ta' impjieg wara l-1 ta' Jannar 1994, skond liema regoli l-pensjoni tas-superstiti ta' armel li l-konjugi tiegħu saret membru tal-Fond għall-Pensjoni tas-Servizz Pubbliku qabel l-1 ta' Ottubru 1976 titnaqqas skond id-dħul ieħor tiegħu, filwaqt li armla fl-istess ċirkostanzi tirċievi l-pensjoni tas-superstiti tagħha mingħajr tnaqqis, ir-Renju tan-Norveġja naqas milli jonora l-obbligi tiegħu taħt l-Artikolu 69(1) ŻEE u l-Artikolu 5 ta' l-Att imsemmi fil-punt 20 ta' l-Anness XVIII tal-Ftehim ŻEE (id-Direttiva tal-Kunsill Nru 86/378/KEE ta' l-24 ta' Lulju 1986 dwar l-implimentazzjoni tal-prinċipju ta' trattament ugwali għal irġiel u nisa fi skemi ta' sigurtà soċjali fil-post tax-xogħol, kif emendata bid-Direttiva tal-Kunsill Nru 96/97/KE ta' l-20 ta' Diċembru 1996), kif adattat bil-Protokoll 1 tiegħu,
               
               kif ukoll
            
         
               2.
            
            
               
                  Ir-Renju tan-Norveġja għandu jbati l-ispejjeż ta' dawn il-proċedimenti.
               
            
         Sfond legali u fattwali u eċċezzjonijiet miġjuba:
   
               —
            
            
               Il-każ jikkonċerna regoli fl-Att dwar il-Pensjoni tas-Servizz Pubbliku Norveġiż li jirrigwarda d-drittijiet tal-pensjoni tar-romol li l-konjugi tagħhom saru membri tal-Fond għall-Pensjoni tas-Servizz Pubbliku qabel l-1 ta' Ottubru 1976, li fihom:
               
                           —
                        
                        
                           Il-pensjonijiet tas-superstiti ta' romol irġiel jitnaqqsu skond id-dħul ieħor tagħhom;
                        
                     
                           —
                        
                        
                           Ir-romol nisa fl-istess ċirkostanzi jirċievu l-pensjonijiet tas-superstiti mingħajr tnaqqis.
                        
                     
         
               —
            
            
               L-Artikolu 69(1) ŻEE jistipula li l-irġiel u n-nisa għandhom jirċievu ħlas indaqs għal xogħol indaqs.
            
         
               —
            
            
               L-Artikolu 5 ta' l-Att imsemmi fil-punt 20 ta' l-Anness XVIII tal-Ftehim ŻEE (id-Direttiva tal-Kunsill Nru 86/378/KEE ta' l-24 ta' Lulju 1986) jirregola l-applikazzjoni tal-prinċipju tat-trattament ugwali fi skemi ta' sigurtà soċjali fil-post tax-xogħol.